ΚΑΝΟΝΙΣΜΟΣ (ΕΚ) αριθ. 1033/98 ΤΗΣ ΕΠΙΤΡΟΠΗΣ της 18ης Μαΐου 1998 για την τροποποίηση του κανονισμού (ΕΟΚ) αριθ. 3719/88 περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 9 παράγραφος 2 και το άρθρο 23, καθώς και τις αντίστοιχες διατάξεις των άλλων κανονισμών περί κοινής οργανώσεως των αγορών στον τομέα των γεωργικών προϊόντων,

Εκτιμώντας:

ότι το άρθρο 8 παράγραφος 4 του κανονισμού (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1404/97 (4), προβλέπει ότι όταν η εισαχθείσα ή εξαχθείσα ποσότητα υπερβαίνει κατά 5 % το πολύ την ποσότητα που κατονομάζεται στο πιστοποιητικό, θεωρείται ως εισαχθείσα ή εξαχθείσα βάσει του πιστοποιητικού αυτού 7

ότι όταν ένα πιστοποιητικό εισαγωγής που εφαρμόζεται σε ένα γεωργικό προϊόν χρησιμοποιείται επίσης για τη διαχείριση μιας δασμολογικής ποσόστωσης για την οποία έχει παραχωρηθεί προτιμησιακό καθεστώς, αυτό το προτιμησιακό καθεστώς παραχωρείται στους εισαγωγείς δυνάμει του πιστοποιητικού, ανεξαρτήτως του γεγονότος ότι το προϊόν πρέπει, σε ορισμένες περιπτώσεις, να συνοδεύεται από έγγραφο μιας τρίτης χώρας 7

ότι, για ν' αποφευχθεί η υπέρβαση της ποσόστωσης, το προτιμησιακό καθεστώς πρέπει να εφαρμοσθεί μέχρις εξαντλήσεως της ποσότητας για την οποία το πιστοποιητικό έχει εκδοθεί 7 ότι, προκειμένου να διευκολυνθεί η εισαγωγή, πρέπει να αποδεχθούμε την επιπλέον ανοχή που αναφέρεται στο άρθρο 8 παράγραφος 4 του κανονισμού (ΕΟΚ) αριθ. 3719/88, αλλά διευκρινίζοντας συγχρόνως ότι το μέρος της ποσότητας, η οποία, λόγω της ανοχής, υπερβαίνει την ποσότητα που κατονομάζεται στο πιστοποιητικό, δεν απολαμβάνει του προτιμησιακού καθεστώτος και πρέπει να εισαχθεί με πλήρη δασμό 7

ότι όταν η εισαγωγή ενός προϊόντος δεν υπόκειται στην προσκόμιση ενός πιστοποιητικού εισαγωγής και ότι ένα τέτοιο πιστοποιητικό χρησιμοποιείται για την διαχείριση ποσοστώσεως, δεν είναι αναγκαία η εφαρμογή της επιπλέον ανοχής 7 ότι, σε μια τέτοια περίπτωση, η ποσότητα η οποία υπερβαίνει την ποσότητα που κατονομάζεται στο πιστοποιητικό πρέπει να θεωρείται ότι εισάγεται χωρίς πιστοποιητικό και με πλήρη δασμό χωρίς να μπορεί να επωφεληθεί του προτιμησιακού καθεστώτος της ποσόστωσης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 45 του κανονισμού (ΕΟΚ) αριθ. 3719/88 αντικαθίσταται από το ακόλουθο κείμενο:

«Άρθρο 45

1. Όταν η εισαγωγή ενός προϊόντος υπόκειται στην προσκόμιση πιστοποιητικού εισαγωγής και το πιστοποιητικό αυτό χρησιμοποιείται επίσης για να καθοριστεί ο δασμός που θα επωφεληθεί προτιμησιακού καθεστώτος, οι εισαχθείσες ποσότητες οι οποίες λόγω της ανοχής υπερβαίνουν την ποσότητα που κατονομάζεται στο πιστοποιητικό εισαγωγής, δεν επωφελούνται του προτιμησιακού καθεστώτος.

Εκτός από τις περιπτώσεις που η νομοθεσία ενός τομέα προβλέπει μια ιδιαίτερη ένδειξη, στο τετραγωνίδιο 24 του πιστοποιητικού πρέπει να αναγράφεται μία από τις ακόλουθες ενδείξεις:

- Rιgimen preferencial aplicable a la cantidad indicada en las casillas 17 y 18

- Prζferenceordning gζldende for mζngden anfψrt i rubrik 17 og 18

- Prδferenzregelung, anwendbar auf die in den Feldern 17 und 18 genannte Menge

- Προτιμησιακό καθεστώς εφαρμοζόμενο για την ποσότητα που αναγράφεται στα τετραγωνίδια 17 και 18

- Preferential arrangements applicable to the quantity given in Sections 17 and 18

- Rιgime prιfιrentiel applicable pour la quantitι indiquιe dans les cases 17 et 18

- Regime preferenziale applicabile per la quantitΰ indicata nelle caselle 17 e 18

- Preferentiλle regeling van toepassing voor de in de vakken 17 en 18 vermelde hoeveelheid

- Regime preferencial aplicαvel em relaηγo ΰ quantidade indicada nas casas 17 e 18,

- Etuuskohtelu, jota sovelletaan kohdissa 17 ja 18 esitettyihin mδδriin

- Preferensordning tillδmplig fφr den kvantitet som anges i fδlt 17 och 18.

2. Όταν το πιστοποιητικό που αναφέρεται στην παράγραφο 1 χρησιμοποιείται επιπλέον για τη διαχείριση κοινοτικής δασμολογικής ποσόστωσης, η διάρκεια ισχύος του πιστοποιητικού δεν μπορεί να υπερβεί την περίοδο εφαρμογής της ποσόστωσης.

3. Όταν το εν λόγω προϊόν δεν μπορεί να εισαχθεί εκτός της ποσόστωσης, ή όταν η έκδοση ενός πιστοποιητικού εισαγωγής για το εν λόγω προϊόν υπόκειται σε ειδικούς όρους, το πιστοποιητικό εισαγωγής δεν περιλαμβάνει την επιπλέον ανοχή.

Ο αριθμός μηδέν "0" πρέπει να προστεθεί στο τετραγωνίδιο 19 του πιστοποιητικού.

4. Όταν η εισαγωγή ενός προϊόντος δεν υπόκειται στην προσκόμιση ενός πιστοποιητικού εισαγωγής και όταν ένα πιστοποιητικό εισαγωγής χρησιμοποιείται για τη διαχείριση ενός προτιμησιακού καθεστώτος του προϊόντος αυτού, αυτό το πιστοποιητικό εισαγωγής δεν περιλαμβάνει επί πλέον ανοχή.

Ο αριθμός μηδέν "0" πρέπει να προστεθεί στην θέση 19 του πιστοποιητικού.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στα πιστοποιητικά που ζητούνται από την ημερομηνία ενάρξεως ισχύος του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 181 της 1. 7. 1992, σ. 21.

(2) ΕΕ L 126 της 24. 5. 1996, σ. 37.

(3) ΕΕ L 331 της 2. 12. 1988, σ. 1.

(4) ΕΕ L 194 της 23. 7. 1997, σ. 5.